Ved kgl.res. av 5. mars 1850 ble det bestemt at Bartnes kirke skulle flyttes til gården Malm, og at både kirke og sogn skulle få navn etter det nye kirkestedet. Ved kgl.res. av 30. desember 1853 ble det oppført en kirke for Namdalseid på Ås i stedet for den på Elda, og sognet skulle heretter kalles Ås. Ved kgl.res. av 15. januar 1866 ble det bestemt at det skulle bygges ny kirke for Solberg sogn på Utvik. Den gamle kirken skulle nedlegges når den nye var tatt i bruk. Ved kronprinsregentens res. av 11. april 1885 ble det tillatt å bygge en ny kirke for Malm sogn noe vestenfor den gamle kirken. Ved kgl.res. av 10. juli 1894 ble det bestemt at Ås sogn heretter skulle kalles . Ved kgl.res. av 26. oktober 1895 ble det tillatt å vigsle kapellet som var bygd ved Selavatnet for fjellgårdene i Malm, Verran og Åfjord. Ved kgl.res. av 28. februar 1913 ble det bestemt at Solberg sogn heretter skulle hete . Sognenavnet Malme ble ved kgl.res. av 18. september 1914 endret til Malm. Ved kgl res. av 3. juni 1966 ble Malm sogn utskilt for sammen med Verran sogn i Ytterøy prestegjeld å danne et nytt Verran prestegjeld.